Н.Ч.“Съзнание-1871г.“-село Сърнево

 Отчет за дейността -2021г.

Дейността на читалището през изминалата година може да бъде отразена в няколко направления:

 **Развитие на любителското художествено творчество**

Действащите самодейни състави към читалището са ЖФГ“Тракийки“ ,ДТС“Тракийче“ и индивидуалната изпълнителка Стоянка Стоянова.

Предвид епидемиологичната обстановка в страната бяха отложени много фестивали,събори,както и отбелязването на 150 годишнината на читалището ни.

Бяхме подали много заявки за участия,организирахме пътуването,репетирахме усилено,но за жалост не можахме да осъществим всички .

Въпреки това по време на разхлабване на мерките имаме няколко реализирани участия:

Достойно представяне на ЖФГ"Тракийки"на международния фолклорен фестивал"Песни и танци без граници"-гр.Свиленград.Бяхме оценени подобаващо от журито и получихме грамоти и награди.

Бяхме поканени и се отзовахме да участваме в село Пшеничево на Празника на пшеницата,където изпълнихме няколко песни.Бяхме много топло посрещнати и възнаградени индивидуално.Получихме както сувенири ,така и грамоти за всеки един от участниците.

Следващият фестивал на който успяхме да отидем беше на Старозагорските минерални бани „Богородична стъпка“.Там също журито отбеляза ,че се отличаваме с

професионализъм от другите състави и освен дипломите и грамотите получихме и специален плакет,който е само за най-добре представилите се. Достойно представяне на ЖФГ"Тракийки"на международният фолклорен фестивал"Песни и танци без граници"-гр.Свиленград

Щяхме да участваме и във фолклорния фестивал“Дъга над морето“ в Лозенец,но за съжаление беше отложен,поради забрана от Министерството на здравеопазването.

На 1-ви март зарадвахме учениците от ОУ“Кирил и Методий“село Сърнево като ги поздравихме и вързахме мартеничка на всяко дете от името на читалището,както и на най-малките дечица в ОДЗ“Радост“.

Самодейците от ЖФГ“Тракийки също получиха мартенички и дребна почерпка по случай деня на самодееца.

На 11-ти май прочетохме поздравително слово пред учениците и учителите на ОУ“Кирил и Методий“ по случай патронния празник на училището и 191 години от създаването му.Присъствахме на целият празник.Децата от ДТС“Тракийче се представиха чудесно с новонаучените танци и песни от нашите корепетитор и хореограф.

на 24 май, танцовият състав от училището участва в тържеството за Деня на славянската писменост и култура в град Раднево. Браво на танцьорките, бяха много красиви и играха с радост и вълнение ! Благодарим на ръководителите на състава !

На 1-ви юни посетихме училището и по време на репетиция на ДТС“Тракийче“ ги поздравихме по случай деня на детето и им поднесохме подаръчета-изненади.Те бяха много приятно изненадани и ни поздравиха с един нов танц.

На 15-ти септември също присъствахме в училището на откриването на първият учебен ден,като им пожелахме успешна учебна година ,както и на първокласниците попътен вятър в учението.

За коледа децата от ДТС“Тракийче“ и детска певческа група представиха коледни песни и танци в училището.

**Библиотечна и информационна дейност на читалището.**

Изработване на информационно табло и витрина в библиотеката по случай 149-тата годишнина от Обесването на Васил Левски.

Поддържане на библиотеката и информационни дейности.Библиотеката предлага безплатен достъп до интернет.

Привлякохме доста нови читатели.Макар,че през 2021година нямаме нови постъпления с книги,пак успяваме да удовлетворим нуждите на читателите си.

При приемане на първокласниците за читатели на библиотеката им прочетохме „Молбата на книгата и им прожектирахме филмчета и им пуснахме песнички за буквите.

Децата от ОУ“Кирил и Методий „ често идваха в читалнята на групички да си четат книжки и да разглеждат целият детски фонд.Повечето от тях станаха редовни читатели през цялата година.

На 3-ти март по случай Освобождението на България от турско робство бяхме изготвили витрина в библиотеката с подходящи материали.